પણ, મૂળથી નક્કી કરેલું છે તેમ, અક્ષરનાદની સમક્ષ પ્રોજેક્ટ ગુટનબર્ગ સતત રહ્યો છે – નવા પુસ્તકો અહીં કદી વેચાણ માટે મૂકવામાં આવે એવી શક્યતાઓ નહીવત છે. ગમતાનો ગુલાલ કરવામાં લાગતી મહેનત કે પોતાના આર્થિક હિતોને કદી અક્ષરનાદે ધ્યાનમાં રાખ્યા નથી અને આ જ વ્યવસ્થાને વળગી રહેવાની વાત ફરી એક વખત અહીં સ્પષ્ટ કરી રહ્યો છું. તો અન્યના આર્થિક કે અન્ય કોઈ પણ હિતોને અવગણીને કદી અહીં ઈ-પુસ્તક પ્રકાશિત નહીં થાય એ વાત પણ એટલી જ સ્વયં સ્પષ્ટ છે.